Ainoaan käsittelyyn esitellään päiväjärjestyksen 3. asia. Nyt tehdään päätös Sanna Marinin ja muiden välikysymyksestä vanhusten hoidon tilasta. Keskustelu asiasta päättyi 6.2.2019 pidetyssä täysistunnossa. Keskustelussa on Sanna Marin Maria Guzeninan kannattamana tehnyt ehdotuksen epäluottamuslauseen antamisesta valtioneuvostolle. Ehdotus on monistettuna jaettu edustajille. (Pöytäkirjan liite 3A)
Ensimmäiseen käsittelyyn esitellään päiväjärjestyksen 4. asia. Käsittelyn pohjana on lakivaliokunnan mietintö LaVM 16/2018 vp. Yleiskeskustelu asiasta päättyi 7.2.2019 pidetyssä täysistunnossa. Nyt käsitellään muutosehdotukset.
Arvoisa puhemies! Teen vastalauseen 1 mukaisen muutosehdotuksen.
Arvoisa puhemies! Kannatan edustaja Tavion esitystä.
Ville Tavio on Jani Mäkelän kannattamana ehdottanut, että pykälä hyväksytään vastalauseen 1 mukaisena.
Ensimmäiseen käsittelyyn esitellään päiväjärjestyksen 5. asia. Käsittelyn pohjana on sivistysvaliokunnan mietintö SiVM 15/2018 vp. Yleiskeskustelu asiasta päättyi 7.2.2019 pidetyssä täysistunnossa. Nyt käsitellään muutosehdotukset.
Arvoisa puheenjohtaja! Teen vastalauseen mukaisen pykälämuutosehdotuksen.
Arvoisa puhemies! Kannatan edustaja Elorannan esitystä.
Eeva-Johanna Eloranta on Li Anderssonin kannattamana ehdottanut, että pykälä hyväksytään vastalauseen mukaisena.
Osittain ainoaan, osittain toiseen käsittelyyn esitellään päiväjärjestyksen 11. asia. Ensin päätetään ulkoasiainvaliokunnan mietinnön UaVM 14/2018 vp pohjalta ainoassa käsittelyssä sopimuksesta ja sitten toisessa käsittelyssä lakiehdotuksesta.